Indijos nacionalinis kalendorius

Indijos nacionalinis kalendorius, arba Saka kalendorius – oficialiai Indijoje, kartu su Vikram Samvat kalendoriumi, naudojama laiko skaičiavimo sistema. Šį kalendorių, kaip ir vakarietiškąjį, naujienose ir pranešimuose naudoja Indijos vyriausybė (pvz., leidinys „The Gazette of India“, valstybinis radijas „All India Radio“). Taip pat jo laikosi dalis hinduistų, gyvenančių Indonezijos Javos ir Balio salose. Nyepi, „Tylos diena“, švenčiama Balyje kaip Saka Naujieji metai. Nepalo mėnulio kalendorius Nepal sambat kilęs iš Saka kalendoriaus.

 Kalendoriaus struktūra 

Kalendoriaus mėnesiai atitinka tropinį zodiaką, o ne žvaigždžių zodiako ženklus, paprastai naudojamus Hindu kalendoriuje. Žvaigždinis laikas yra įprastas indų astrologijoje. 

 Nr. Mėnuo Trukmė Pradžia (Grigaliaus kalendorius) Zodiako ženklas  Zodiako ženklas (sanskrite)1.Čaitra30/31Kovo 22/21AvinasMeṣa 2. Vaišakcha  31  Balandžio 21  Jautis  Vṛṣabha 3. Džiajštcha  31  Gegužės 22  Dvyniai  Mithuna 4. Ašadcha  31  Birželio 22  Vėžys  Karkata 5. Šravana  31  Liepos 23  Liūtas  Siṃha 6. Bhadrapada  31  Rugpjūčio 23  Mergelė  Kanyā 7. Ašvina  30  Rugsėjo 23  Svarstyklės  Tulā 8. Kartika  30  Spalio 23  Skorpionas  Vṛścik‌‌‌a 9. Margaširša 30  Lapkričio 22  Šaulys  Dhanur 10. Pauša 30  Gruodžio 22  Ožiaragis  Makara 11. Magha  30  Sausio 21 Vandenis  Kumbha 12. Pchalguna  30  Vasario 20 Žuvys  Mīna

 Metų trukmė atitinka tropinius metus – 365 d. 5 val. 48 min. 45 sek. 
 Kalendoriniai metai įprastai trunka 365 d., keliamieji – 366 d. 
 Metai prasideda sekančią dieną po lygiadienio dienos, arba Čaitros mėn. 1 d. Keliamaisiais metais sutampa su kovo 21, įprastais – su kovo 22 d.
 Metuose 12 mėnesių. Keliamaisiais metais pirmi šeši mėnesiai turi po 31 d., likę – po 30 d. Įprastais metais pirmąjį mėnesį sudaro 30 d.
 Saka eros nuliniai metai prasideda mūsų eros 78–aisias metais. Krikščioniškųjų ir Saka kalendorių keliamieji metai sutampa.
 Nustatyti keliamiesiems metams naudojama taisyklė: prie Saka eros metų pridedami 78, ir jei gauta suma dalijasi iš 4 be liekanos, tai tokie metai yra keliamieji. Pvz. 1890–ieji Saka metai, arba mūsų eros 1968—1969 m., atitinka šią taisyklę, nes suma 1890 + 78 = 1968 padalijama iš 4 be liekanos. Kiekvieni sekantys ketvirti metai, t. y. 1894, 1898, 1902 ir t. t. taip pat keliamieji.

 Kalendoriaus įvedimas 

Kalendorius įvestas 1957 m. kovo 22 m. Mažai naudojamas, nors ir buvo įsteigtas Kalendoriaus reformos komitetas, turėjęs sukurti moksliškai pagrįstą, tinkamą naudoti visos Indijos regionuose kalendorių. Iki tol egzistavo skirtingose šalies dalyse apie 30 įvairių kalendorių, kurie atspindėjo iki nepriklausomybės buvusį politinį susiskaldymą, skirtingus religinius interesus."Hindu" New Year's Day and related issues

 Šaltiniai 

 Nuorodos 

 Indijos švenčių kalendorius (india.gov.in) 

Kategorija:Kalendoriai
Kategorija:Indijos kultūra